Suresh 138 Views
ఇండిగో దేశీయ రూట్లలో రూ.900కే  టికెట్‌
గుర్‌గావ్‌, సెప్టెంబరు 8: బడ్జెట్‌ క్యారియర్‌ ఇండిగో మరోసారి టికెట్ల వార్‌ను ప్రకటించింది. దేశీయ రూట్ల లో రూ.900కే ప్రయాణం ఆఫర్‌ ఇచ్చింది. ఇండిగో ఈ కొత్త ఆఫర్‌ ఈనెల 10వ తేదీవరకూ అమలులో ఉంటుంది. ఈనెల 13వ తేదీ నుంచి 30వ తేదీలోపు ప్రయాణించే అవకాశం కల్పించింది. జమ్ము శ్రీనగర్‌, ఢిల్లీ జైపూర్‌ రూట్లలో అమలుచేస్తోంది. ఇండిగో ఈ కొత్త ఆఫర్‌ కింద ఢిల్లీ లక్నో రూటులో టికెట్లు 1346 నుంచి ఉన్నాయి. గౌహతి బెంగళూరు 1648 రూపాయలు, జమ్ముఢిల్లీ రూ.1750, ఢిల్లీ వారణాశి రూ.1846, శ్రీనగర్‌ ఢిల్లీ రూ.1890, ఢిల్లీ జమ్ము రూ.1896 చొప్పున వసూలుచేస్తోంది.
అయితే ఎన్నిసీట్లు అందు బాటులోనికి తెచ్చిందన్న వివరాలు వెల్లడించలేదు. ఎయిర్‌ఏసియా ఇండియా, విస్తారా ఇటీవలే డిస్కౌంట్‌ ఆఫర్లు ప్రకటించాయి. రూ.599 నుంచి రూ.949లుగా వీటి ఆఫర్లు ఉన్నాయి. రద్దీ తక్కువసమయాల్లో ఎయిర్‌లైన్స్‌ఆపర్లు ప్రకటించడం సహజంగా వస్తున్న పరిణా మం. జనవరి మార్చి, జూలై సెప్టెంబరు నెలలను వైమానిక రంగంలో రద్దీలేని సీజన్‌లుగా ప్రకటిస్తారు.